Ο **Έγκμουντουρ Κρίστινσον** (ισλανδικά: *Ögmundur Kristinsson,* γενν. στις 19 Ιουνίου 1989) είναι Ισλανδός επαγγελματίας ποδοσφαιριστής, ο οποίος αγωνίζεται ως τερματοφύλακας για την Κηφισιά.

Σταδιοδρομία σε συλλόγους
-------------------------

### Φραμ

Έκανε το ντεμπούτο του για τη Φραμ στις 12 Ιουνίου 2006, μία εβδομάδα πριν από τα 17α γενέθλιά του, τη σεζόν 2006 της 2ης κατηγορίας Ισλανδίας, ξεκινώντας εναντίον της Χάουκαρ, όπου διατήρησε ανέπαφη την εστία του, στην εκτός έδρας νίκη με 3–0. Ο επόμενος αγώνας του ήρθε στον τελευταίο αγώνα της σεζόν του 2009 του πρωταθλήματος Ισλανδίας, αντικαθιστώντας τον Χάνες Θορ Χάλντορσον στο ημίχρονο και διατηρώντας ανέπαφη εστία για όσο αγωνίστηκε, καθώς η Φραμ ηττήθηκε εντός έδρας με 1–0 από τη Θρόττουρ. Παρέμεινε ο δεύτερος τερματοφύλακας, πίσω από το Χάλντορσον, για τη σεζόν 2010. Όταν ο Χάλντοροσν μετακινήθηκε στην Ρέικιαβικ μετά τη σεζόν 2010, ο Έγκμουντουρ έγινε ο βασικός τερματοφύλακας της Φραμ. Αγωνίστηκε σε όλους τους αγώνες από την αρχή της σεζόν 2011.

Στις 30 Δεκεμβρίου 2011 του δόθηκε ο τιμητικός τίτλος «Αθλητής της Χρονιάς της Φραμ», και έγινε ο πρώτος ποδοσφαιριστής που κέρδισε αυτόν τον τίτλο.

### Δοκιμαστικά στο εξωτερικό/Ράντερς

Μετά τη σεζόν 2013 πέρασε δοκιμαστικά στη νορβηγική Σάντνες Ουλφ και στη σκωτσέζικη Μάδεργουελ. Το δοκιμαστικό στη Μάδεργουελ πήγε καλά, αν και δεν ήθελαν να αγοράσουν έναν τερματοφύλακα εκείνη τη στιγμή.

Στις 16 Ιουλίου 2014, στα μισά του πρωταθλήματος Ισλανδίας 2014, εντάχθηκε στη Ράντερς, υπογράφοντας μονοετές συμβόλαιο. Κατά τη διάρκεια της σεζόν 2014–15 στη Σουπερλίγκα Δανίας έκανε μόνο τέσσερις εμφανίσεις πρωταθλήματος, καθώς ως επί το πλείστον ενεργούσε ως ο εφεδρικός τερματοφύλακας, πίσω από τον Καρλ-Γιόχαν Γιόνσον.

### Χάμαρμπι

Στις 2 Ιουνίου 2015 υπέγραψε τριετές συμβόλαιο με την Χάμαρμπι, έχοντας συνολικά 15 συμμετοχές στη σεζόν 2015 στην Άλσβενσκαν. Ο Έγκμουντουρ αντικατέστησε τον Γιοχάνες Χοπφ ως πρώτο τερματοφύλακα του συλλόγου κατά τη διάρκεια της σεζόν, αφού ο τελευταίος επέλεξε να μετακινηθεί σε σύλλογο του εξωτερικού.

Το 2016 σημείωσε το πρώτο του γκολ στην επαγγελματική σταδιοδρομία του, όταν σημείωσε το καθοριστικό πέναλτι στον ημιτελικό του Κυπέλλου Σουηδίας εναντίον της AΪK Στοκχόλμης. Αγωνίστηκε και στους 30 αγώνες του πρωταθλήματος, καθώς η Χάμαρμπι τερμάτισε 11η, κρατώντας 7 φορές ανέπαφη εστία κατά τη διάρκεια της σεζόν.

Ξεκίνησε τη σεζόν 2017 ως ο βασικός τερματοφύλακας της Χάμαρμπι, υπό το νέο προπονητή Γιάκομπ Μίκελσεν. Επικρίθηκε από τον τελευταίο το Μάιο του 2017, ύστερα από αρκετές κακές εμφανίσεις. Στα τέλη Ιουλίου του ίδιου έτους ο σύλλογος απέκτησε το Γιόχαν Βίλαντ από τους τρέχοντες πρωταθλητές Μάλμε. Ο Έγκμουντουρ θεωρήθηκε πλεονάζοντας μετά τη νέα προσθήκη.

### Εξέλσιορ

Στις 31 Αυγούστου 2017 εντάχθηκε στην Εξέλσιορ της Έρεντιβιζι. Μετακινήθηκε με ελεύθερη μεταγραφή και υπέγραψε μονοετές συμβόλαιο (με επιλογή για ένα ακόμα έτος) με τον ολλανδικό σύλλογο.

### ΑΕΛ

Στις 2 Αυγούστου 2018 η ανακοινώθηκε επίσημα από την ΑΕΛ, έχοντας υπογράψει διετές συμβόλαιο. Στις 26 Φεβρουαρίου 2020, υπέγραψε διετή επέκταση συμβολαίου με την ομάδα.

### Ολυμπιακός

Στις 7 Ιουλίου 2020 ο Ολυμπιακός ανακοίνωσε την απόκτηση του Κρίστινσον από την ΑΕΛ έναντι 400.000 ευρώ.

Εθνική ομάδα
------------

Έκανε την πρώτη του διεθνή εμφάνιση στις 4 Ιουνίου 2014 σε έναν αγώνα εναντίον της Εσθονίας, όταν πέρασε ως αλλαγή στο ημίχρονο. Στο δεύτερο μισό κράτησε ανέπαφη την εστία του, για να διατηρήσει το προβάδισμα της Ισλανδίας με 1–0. 

Στις 13 Οκτωβρίου 2015 έκανε το ανταγωνιστικό του ντεμπούτο σε έναν αγώνα για τα προκριματικά του Ευρωπαϊκού Πρωταθλήματος του 2016 εναντίον της Τουρκίας, με την Ισλανδία να έχει ήδη προκριθεί στη διοργάνωση.

Επιλέχθηκε στην αποστολή της Ισλανδίας για το Ευρωπαϊκό Πρωτάθλημα του 2016.

Προσωπική ζωή
-------------

Έχει πτυχίο bachelor στη νομική και έχει δηλώσει ότι επιθυμεί να γίνει δικηγόρος μετά το τέλος της ποδοσφαιρικής του σταδιοδρομίας.

Η αγαπημένη του ομάδα είναι η Μάντσεστερ Γιουνάιτεντ, της οποίας ο Δανός πρώην τερματοφύλακας Πέτερ Σμάιχελ ήταν ο παιδικός του ήρωας.

Ο Κρίστινσον και η γυναίκα του Σάντρα εξάγουν κρασιά από την Ελλάδα στην Ισλανδία.

Διακρίσεις
----------

Φραμ
* **Κύπελλο Ισλανδίας (1)**: 2013

Ολυμπιακός
* **Πρωτάθλημα Ελλάδος (1)**; 2020–21

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 28 Ιουνίου 2019.
2. ↑
3. ↑
4. ↑
5. ↑
6. ↑
7. ↑
8. ↑
9. ↑
10. ↑
11. ↑  Fredriksson, Emelie (26 Ιουνίου 2015). «Bajens nye målvakt: "Jag kan inte vänta"». Aftonbladet. Ανακτήθηκε στις 2 Αυγούστου 2017.
12. ↑  Gustafsson, Love (2 Ιουνίου 2015). «Ögmundur Kristinsson klar för Hammarby». Χάμαρμπι. Αρχειοθετήθηκε από το πρωτότυπο στις 18 Σεπτεμβρίου 2015. Ανακτήθηκε στις 2 Ιουνίου 2015.
13. ↑  «FD-SPECIAL: Siffrorna som kan "rädda" Kristinsson kvar i Bajen». Fotbolldirekt. 15 Ιουνίου 2017. Αρχειοθετήθηκε από το πρωτότυπο στις 27 Σεπτεμβρίου 2017. Ανακτήθηκε στις 2 Αυγούστου 2017.
14. ↑  Palmgren, Nils (15 Μαρτίου 2016). «Kristinsson hjälte i cupderbyt mot AIK». Dagens Nyheter Fotboll. Ανακτήθηκε στις 9 Ιανουαρίου 2017.
15. ↑  «Bilder: De höll flest nollor i Allsvenskan 2016». Allsvenskan. 2 Δεκεμβρίου 2016. Αρχειοθετήθηκε από το πρωτότυπο στις 2 Αυγούστου 2017. Ανακτήθηκε στις 2 Αυγούστου 2017.
16. ↑  «Michelsens kritik: Kristinsson måste höja sig». Expressen. 21 Μαΐου 2017. Ανακτήθηκε στις 16 Αυγούστου 2017.
17. ↑  «Efter Wiland-värvningen - framtiden osäker för Kristinsson: "Ibland får man ta tuffa beslut"». Fotbollskanalen. 28 Ιουλίου 2017. Ανακτήθηκε στις 16 Αυγούστου 2017.
18. ↑  Love Gustafsson (31 Αυγούστου 2017). «Ögmundur lämnar Hammarby – klar för SBV Excelsior». Χάμαρμπι. Ανακτήθηκε στις 31 Αυγούστου 2017.
19. ↑  Daniel Kristoffersson (30 Αυγούστου 2017). «Han lämnar Bajen – klar för ny klubb». Expressen. Ανακτήθηκε στις 31 Αυγούστου 2017.
20. ↑  «Excelsior legt doelman Ögmundur Kristinsson vast». Εξέλσιορ. 31 Αυγούστου 2017. Ανακτήθηκε στις 31 Αυγούστου 2017.
21. ↑  «Ανακοίνωσε Κρίστινσον η ΑΕΛ».. Ανακτήθηκε στις 2 Αυγούστου 2018.
22. ↑  «ΑΕΛ: Ανανέωσε με Κρίστινσον».. Ανακτήθηκε στις 2020-02-26.
23. ↑  «Πήρε Κρίστινσον ο Ολυμπιακός». *www.naftemporiki.gr*. 7 Ιουλίου 2020. Αρχειοθετήθηκε από το πρωτότυπο στις 8 Ιουλίου 2020.
24. ↑  «Η Ισλανδία κέρδισε την Εσθονία 1:0, 4 Ιουνίου 2014». eu-football.info. Ανακτήθηκε στις 9 Ιουνίου 2014.
25. ↑  «Τουρκία-Ισλανδία post match». uefa.com. Ανακτήθηκε στις 23 Ιανουαρίου 2016.
26. ↑  «A karla – Lokahópur fyrir EM 2016» (στα Ισλανδικά). Knattspyrnusamband Íslands. 9 Μαΐου 2016. Αρχειοθετήθηκε από το πρωτότυπο στις 12 Μαΐου 2016. Ανακτήθηκε στις 10 Μαΐου 2016.
27. ↑  Kristoffersson, Daniel (6 Μαρτίου 2016). «Kristinsson hyllar Nanne och Lagerbäck». Expressen. Ανακτήθηκε στις 15 Ιανουαρίου 2017.
28. ↑  Gustin, Sebastien (25 Οκτωβρίου 2016). «Busfröts spelarenkäter del 11 med isländska väggen Ögmundur Kristinsson». Χάμαρμπι. Ανακτήθηκε στις 15 Ιανουαρίου 2017.
29. ↑  «Ο Κρίστινσον με τη σύζυγό του Σάντρα εξάγουν ελληνικά κρασιά στην Ισλανδία». *www.gazzetta.gr*. 9 Ιουλίου 2021. Ανακτήθηκε στις 10 Ιουλίου 2021.

Εξωτερικοί σύνδεσμοι
--------------------

* Έγκμουντουρ Κρίστινσον στην ιστοσελίδα National-Football-Teams.com
* Προφίλ στο transfermarkt.com
* Προφίλ στον ιστότοπο της Ποδοσφαιρικής Ομοσπονδίας Ισλανδίας

|  |  |  |  |  |
| --- | --- | --- | --- | --- |
| 

| π • σ • ε
Εθνική Ισλανδίας – Euro 2016 |
| --- |
|  |
|  | 
* 1 Χάλντορσον Τερματοφύλακας
* 2 Σέβαρσον
* 3 Χάουκσον
* 4 Χέρμανσον
* 5 Ίνγκασον
* 6 Ρ. Σίγκουρδσον
* 7 Γκούδμουντσον
* 8 Μ. Μπιάρνασον
* 9 Σίγκθορσον
* 10 Γ. Σίγκουρδσον
* 11 Φινμπόγκασον
* 12 Κρίστινσον Τερματοφύλακας
* 13 Γιόνσον Τερματοφύλακας
* 14 Άρνασον
* 15 Μπόεδβαρσον
* 16 Σιγκούριονσον
* 17 Γκούναρσον Αρχηγός
* 18 Τ. Μπιάρνασον
* 19 Μάγκνουσον
* 20 Χάλφρεδσον
* 21 Τράουστασον
* 22 Γκούδιονσεν
* 23 Σκούλασον
* Προπονητής: Λάγκερμπακ & Χάλγκριμσον
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 1608152139974811100003

 |

 |